# Montanhac de Leda

Montanhac de Leda$^,$ (Montagnac-sur-Lède en francés) es una comuna agenesa situada dins lo departament d'Òut e Garona e la region de Novèla Aquitània, ancianament d'Aquitània.

## Geografia
### Perimètre del territòri

Comunas confrontantas de Montanhac de Leda :
| Paulhac | | Gavaudun |
| Montflanquin | | Salas |
| La Cauçada | Montsegur | |

## Toponimia

La prononciacion es [muŋta'ɲat de 'ledɔ].
* Montanhac. Las fòrmas ancianas son de latinizacions : Montanhaco (parrochia de ~) prope de Gavaudun, al sègle XIII, Montanhaco (parrochia de ~), en 1271 (lo Saisimentum), Montineaco (capella de ~), en 1326, Montanhaco (rector de ~), en 1520 (Lista de Valéri). Dauzat e Rostaing interprètan lo nom coma vengut del nom d'òme latin Montanius ambe'l sufixe -acum [latinizacion del sufixe gallés -aco(n)], mas refusan pas la possibilitat d'un resultat de *montaneus, del latin mons, « montanha », totjorn ambe -acum. Son seguits per Negre e per Jacques Astor, citats per Bénédicte Boyrie-Fénié, qu'accèpta las proposicions precedentas, mas evòca tanben un article de Pierre-Henry Billy, en 2003, Toponymie de la Vallée du Dropt, p. 72, que fai dels Montanhacs o Montinhacs de possibles oronimes (montanea + -acum). E justament Montanhac es sus un puèg, exactament en posicion dominanta cap a l'oèst, al nòrd e al sud. Se tracta çaquelà d'idèas que venon de Michel Roblin 50 ans abans.
* Leda. Lo riu Leda, que s'emplega sense article, atal coma son afluent Lèisa ( « delai Leda », « vau pescar a Lèisa ») nais a Capolesa, « cap de Leda/Lesa », dins la comuna de Blancafòrt de Briolança. Aquel punt justifica segon Bénédicte Boyrie-Fénié una etimologia comuna a Leda e a Lèisa. La raiç seriá una basa preceltica *lit- o *let-, que se tròba tanben dins lo nom comun les o lisa (lo darrèr emplegat localament), « tèrra alluviala menada pels rius ». Leda ven de la sonorizacion de -t- intervocalic en -d-, Lèisa supausa una espirantizacion en mai. Bénédicte Boyrie-Fénié explica pas l' -i- de Lèisa, mas coma i a -i-, lo passatge de -e- a -è- es una dissimilacion : estant que -è- es pus luènh de -i- que -e-, evita la confusion, totjorn possibla, entre -e- e -i-.

## Administracion

Lista dels cònsols successius :
| Periòde | Periòde | Identitat | Etiqueta | Qualitat |
| març 2014 | 2026 | Yvon Setze | Debout la France | menusièr-ebenista, president de la CPME d'Òut e Garona de la Federacion francesa del bastiment d'Òut e Garona, vice-president d'aquels dos sindicats en Aquitània, president benevòl de la commission de recors gratuit de l'RSI Aquitània, co-fondator en 1994 d'una ONG "Orphelins du Rwanda" que salvèt 1 200 enfants al Rwanda, detentor del prèmi nacional de la Republica francesa dels Drets de l'Òme que recebèt en 1995 pr'amor d'aquela iniciativa |
| març 2001 | 2014 | Annie Dupré | | agricultritz |
| 1995 | 2001 | Claude Galinou | | |
| | 1995 | | | |
| Totas las donadas son pas encara conegudas. |||||
* Abans la refòrma cantonala de 2014, aplicada en 2015, la comuna èra del canton de Montflanquin; es adara del canton del Naut Agenés Perigòrd.

## Demografia

modificar « persona »  v · d · m 
Evolucion demografica Populacion comunala actuala (2013): 248, totala: 250 :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| | 832 | 946 | 993 | 990 | 913 | 923 | 915 | 870 |
| 1856 | 1861 | 1866 | 1872 | 1876 | 1881 | 1886 | 1891 | 1896 |
| 804 | 785 | 745 | 686 | 721 | 695 | 670 | 649 | 628 |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| 608 | 590 | 540 | 525 | 506 | 473 | 448 | 436 | 368 |
| 1962 | 1968 | 1975 | 1982 | 1990 | 1999 | 2006 | 2007 | 2008 |
| 362 | 335 | 284 | 290 | 259 | 267 | 262 | 261 | 261 268 |
| 2009 | 2010 |
| 254 261 | 252 254 |
| Fonts ||
| Base Cassini de l'EHESS - Nombre retengut a partir de 1962 : Populacion sens comptes dobles - Sit de l'INSEE Evolucion de la populacion 1962-2008 |||||||||
* En 1793, la municipalitat èra Montagnac, Fontarede (que cal pas confondre ambe l'omonime, en francés, annexat en 1839 per Montcauv) et Paulhiac (Paulhac); la populacion èra de 1914 abitants.
* En 2018 la populacion èra de 273 abitants e la densitat èra de 13,96 ab/km².

## Veire tanben

* Comunas d'Òut e Garona

## Nòtas

* 1 2 3 4 5 Bénédicte Boyrie-Fénié, Dictionnaire toponymique des communes, Lot-et-Garonne, ed. CAIRN e Institut Occitan, Pau, 2012, p. 184
* ↑ https://web.archive.org/web/20170602164253/http://www.locongres.org/oc/aplicacions/top-oc/topoc-recerca/
* ↑ Albert Dauzat, Charles Rostaing, Dictionnaire étymologique des Noms de Lieux en France, Librairie Guénégaud, reedicion 1984, p. 475
* ↑ Michel Roblin, Le Terroir de Paris aux époques gallo-romaine et franque : peuplement et défrichement dans la Civitas des Parisii (Seine, Seine-et-Oise), éd. A. et J. Picard, Paris, 1951, 381 p.; rééd. A. et J. Picard, Paris, 1971, XIV-491 p.
* ↑ https://www.sudouest.fr/2020/05/26/lot-et-garonne-decouvrez-les-nouveaux-maires-elus-7512535-3603.php
* ↑ Fédération française du bâtiment du Lot-et-Garonne
* ↑ http://www.annuaire-mairie.fr/mairie-montagnac-sur-lede.html
* ↑ http://cassini.ehess.fr/cassini/fr/html/fiche.php?select_resultat=23048
* Portau de Guiana